**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | **AB Vilniaus šilumos tinklai** |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | **UAB „Baltnetos komunikacijos“** |
| **Buveinės adresas** | J. Rutkausko g. 6, 05132 Vilnius |
| **Juridinio asmens kodas** | 125145862 |
| **PVM mokėtojo kodas** | LT251458610 |
| **Banko sąskaita** | LT364010042400314010 |
| **Atstovas ir atstovavimo pagrindas** |  |
| **Telefonas** | +370 5 2745444 |
| **El. pašto adresas** | info@balt.net |

1. **SUTARTIES DALYKAS**

1.1. Sutarties dalykas – *Avarinio IT infrastruktūros atstatymo sprendimo paslaugų*(toliau – **Paslaugos**) pirkimas–pardavimas.

1.2. Paslaugos teikiamos Paslaugų teikėjo patalpose.

1.3. Paslaugas priimti įgalioto atsakingo asmens kontaktiniai duomenys, nurodyti Sutarties 1 priede. Apie įgalioto asmens pasikeitimą Užsakovas informuoja Paslaugų teikėją nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuotas įkainis*.* Užsakovas perka Paslaugas pagal poreikį Specialiųjų sąlygų 3 priede „Tiekėjo pasiūlymas“ nurodytais įkainiais*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Užsakovas neįsipareigoja išpirkti Paslaugų preliminaraus kiekio ar bet kokios jo dalies, nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra: **147.600,00 eurų** (*vienas šimtas keturiasdešimt septyni tūkstančiai šeši šimtai eurų ir 00 euro ct.)* be PVM.

taikytinas PVM 21%, kuris sudaro **30.996,00 eurai** *(trisdešimt tūkstančių devyni šimtai devyniasdešimt šeši eurai 00 euro ct).*

Bendra sutarties kaina yra **178.596,00eurai** *(vienas šimtas septyniasdešimt aštuoni tūkstančiai penki šimtai devyniasdešimt šeši eurai ir 00 euro ct)* su PVM.

Paslaugų ir medžiagų įkainiai nurodyti Paslaugų teikėjo pasiūlyme (3 priedas).

2.3. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos, jeigu Vartojimo prekių ir paslaugų kainų pokytis (k), apskaičiuotas kaip nustatyta 2.3.3. punkte, viršija 5 procentus (perskaičiavimas atliekamas ne dažniau kaip kas 6 mėn.). Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.

2.3.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

2.3.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

2.3.3. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą *„Vartojimo prekės ir paslaugos“* apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas *„Vartojimo prekės ir paslaugos“*.

Indpradžia – laikotarpio pradžios datos (mėnesio) vartojimo prekių ir paslaugų indeksas  *„Vartojimo prekės ir paslaugos“*. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.3.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

2.3.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.4. Apmokėjimo sąlygos: mokama kartą per mėnesį pagal nustatytus įkainius, apmokėjimo terminas nurodytas Bendrųjų sąlygų 5.11 punkte,

**3. PASLAUGŲ SUTEIKIMAS**

3.1. Paslaugos teikėjas pradeda teikti Paslaugas nuo Sutarties įsigaliojimo dienos ir įsipareigoja užtikrinti nepertraukiamą Paslaugų teikimą, taip kaip nurodyta Sutarties 2 priedo „Techninė specifikacija“ (toliau – Techninė specifikacija) 1.5 punkte. Paslaugų teikėjas įsipareigoja:

3.1.1. parengti Avarinio IT infrastruktūros atstatymo sprendimo diegimo planą ir jį suderinti su Užsakovu Sutarties 1 priede nurodytu elektroniniu paštu per 10 darbo dienų nuo Sutarties įsigaliojimo dienos (Techninės specifikacijos 8.1 p.);

3.1.2. sumontuoti įrangą ir pateikti Užsakovui savo sprendimą naudojimui Sutarties 1 priede nurodytu elektroniniu paštu per 60 darbo dienų nuo Sutarties sudarymo dienos (Techninės specifikacijos 8.2 p.).

3.1.3. Paslaugos teikimui elektros energiją naudoti iš atsinaujinančių energijos šaltinių (Techninės specifikacijos 1.1, 2.2 p.).

3.2. Duomenų centro lokacijos vieta privalo būti atstumu nuo Užsakovo pagal Techninės specifikacijos 3.1. p. reikalavimus.

3.3. Suteikęs Paslaugas Užsakovui Paslaugų teikėjas pateikia dokumentus, Bendrųjų sutarties sąlygų 7 skyriuje.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 7 (septynias) kalendorines dienas nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų teikėjas atlieka techninės įrangos garantinį aptarnavimą techninėje specifikacijoje nustatyta tvarka (Techninės specifikacijos 1.7 p.).

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų skaičiuojamų nuo Sutarties maksimalios kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų skaičiuojamų nuo Sutarties maksimalios kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS.**

* 1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

7.3. Bendras Paslaugų teikimo terminas negali viršyti 36 (trisdešimt šešių) mėnesių arba iki kol bus pasiekta šios Sutarties 2.2. punkte nurodyta Sutarties maksimali kaina.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Paslaugų teikėjas, teikdamas paslaugas, privalo laikytis Užsakovo lokalinių teisės aktų. Užsakovo lokaliniai teisės aktai publikuojami <https://chc.lt/lt/musu-veikla/viesieji-pirkimai/informacija-rangovams/118>

**9. PAKEIČIAMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, ir Komunalinio sektoriaus įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Užsakovui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.3. Sutarties bendrųjų sąlygų 16.3 punktas papildomas 16.3.11 punktu, kuris išdėstomas taip: „16.3.11. kai paaiškėja, jog Paslaugų teikėjas nesilaikė 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 reikalavimų ar atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą“.

9.4. Sutarties bendrųjų sąlygų 16.3 punktas papildomas 16.3.12 punktu, kuris išdėstomas taip: „16.3.12. Užsakovas turi teisę Sutarties galiojimo laikotarpiu pareikalauti iš Paslaugų teikėjo pateikti pagrindžiančius dokumentus dėl jo teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms. Paslaugų teikėjui per Užsakovo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms, Užsakovas turi teisę vienašališkai nutraukti Sutartį apie tai įspėjęs Paslaugų teikėją raštu prieš 10 (dešimt) kalendorinių dienų.“

**PRIDEDAMA:**

1 priedas – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas.

2 priedas –Techninė specifikacija.

3 priedas – Paslaugų teikėjo pasiūlymas.

4 priedas –Bendrosios sutarties sąlygos.

**9. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „Baltnetos komunikacijos“** |

Skaitmenizavimo ir technologijų komandos vadovas Generalinis direktorius

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

|  |
| --- |
|  |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt)**.**

b. Paslaugų teikėjo kontaktiniai adresai pranešimams siųsti: adresas - J. Rutkausko g. 6, 05132 Vilnius, elektroninis paštas – info@balt.net.

1. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai**:** IT palaikymo komandos vadovas
   2. Paslaugų teikėjo atstovų kurie bus atsakingi už šios Sutarties vykdymą, kontaktai: B2G pardavimų grupės vadovas
   3. Už Sutarties paviešinimą atsakingas Tiekimo grandinės komandos projektų vadovas.